Darjana Blaće Šojat
Darjana Blaće Šojat (rođena Blaće) jest dirigentica koja je dirigirala operne, baletne i simfonijske naslove opernim ansamblima Hrvatskog narodnog kazališta u Zagrebu, HNK u Osijeku, Narodnog pozorišta u Sarajevu, te Simfonijskog orkestra u Mostaru. Rođena u Mostaru 1966, gdje je završila gimnaziju i muzičku školu. Studirala je dirigiranje na Muzičkoj akademiji u Sarajevu. Po završetku studija počinje raditi u Sarajevskoj operi kao korepetitor i povremeno dirigira. Nakon preseljenja u Zagreb započela je raditi u HNK Zagreb (1992–2014) kao korepetitor i asistent dirigenta. Usavršava se na Muzičkoj akademiji u Zagrebu, seminarima u Beču i Grožnjanu. Polufinalist je Međunarodnog takmičenja dirigenata Blue Danube u Bugarskoj. Paralelno je kao dirigentica vodila zbor grkokatoličke župe svetog Ćirila i Metoda u Zagrebu, njegujući tradicionalno i četveroglasno pjevanje, te su snimili dva nosača zvuka. Sa solistima poput Ivane Boljkovac i Nikše Radovanovića, Ivana Lazar, Dubravka Šeparović Mušović i mnogim drugim, te je s malim trupama koncertirala širom Hrvatske, u Bosni i Hercegovini, gostovala u Sloveniji, Austriji, Bugarskoj, Francuskoj, Grčkoj, Italiji, Mađarskoj, Norveškoj, Sjevernoj Americi. Od 2015. djeluje kao muzički pedagog, te njeni učenici redovno bivaju nagrađivani na regionalnim i nacionalnim takmičenjima.